**2 тур 2016-2017г.**

**5 - 8 кластар өсөн интернет-олимпиада һорауҙары**

1. Үҙ-ара мәғәнәүи һәм грамматик бәйләнештә тороусы һөйләмдәр берләшмәһе нисек атала?

**ҡатмарлы синтаксик конструкциялар.**

1. Нөктәләр урынына бәйләүсе һүҙҙәр ҡуйығыҙ, уларҙың аҫтына һыҙығыҙ.

**Көньяҡ Уралдың иң матур урынында, Бөрйән районында, Башҡортостан дәүләт ҡурсаулығы урынлашҡан. Ул 1930 йыл ойошторолған. Уның майҙаны 70 мең гектарҙан ашыу. Унда һунарсылыҡ итеү һәм балыҡ тотоу тыйылған, урманды киҫергә һәм даланы һөрөргә ярамай. Унда эшләүселәрҙең күҙәтеүе аҫтында бөтә йәнлектәр һәм ҡоштар йәшәй. Ғалимдар унда йәшәүсе хайуандарҙың тормошон өйрәнәләр.**

1. Текста беренсе торорға тейеш булған һөйләмде табығыҙ:

**1)Өфө – Башҡортостандың баш ҡалаһы.** 2)Уның урамдары киң, оҙон һәм матур. 3) Өфөнө ике яҡлап уратып Ағиҙел йылғаһы аға. 4) Өфөлә заводтар һәм фабрикалар күп. 5)Беҙҙең райондан Өфөгә поезд, самолет һәм пароход менән барып була. 6) Күп ерҙәрҙән автобус менән киләләр.

1. Килтерелгән миҫалдың стилен билдәләгеҙ:

*Башҡортостанда меңдән ашыу күл бар. Улар бигерәк тә Әбйәлил һәм Учалы райондарында күп. Урал алдында иң ҙур күлдәр – Аҡкүл, Ҡандракүл һәм Асылыкүл. Урал аръяғында – Өргөн менән Мауыҙҙы.*

Яуап: публицистик стиль

1. Бирелгән һүҙҙәрҙең синонимдарын табығыҙ һәм синонимдар рәтенең доминантаһын күрһәтегеҙ.

***Йәштәш****-тиҫтер,* ***йығылыу*** *-ҡолау,* ***яратыу****- һөйөү,* ***ваҡыт-*** *осор, миҙгел;* ***матур****-сибәр, һылыу, зифа, гүзәл;* ***бала-*** *сабый.*

1. Рус телендә бирелгән фразеологизмдарҙың башҡорт телендәге парҙарын тап:

**Два сапога пара- Силәгенә күрә ҡапҡасы.**

**Душа нараспашку-бер ҡатлы**

**Глаза на мокром месте-мәмәй ауыҙ**

**Сыграть в ящик - гүргә инеү. аяҡ һуҙыу, яҡты донъянан китеү, теге донъяға китеү.**

**Кот наплакал-энә буйы ер**

**Бить баклуши-эт һуғарыу, ел ҡыуыу**

**Пристал как банный лист-теңкәне ҡоротоу**

**Водить за нос- кәкре ҡайынға терәтеү**

**Выеденного яйца не стоит- бер тин тормай**

**На душе кошки скребут-эсте бесәйҙәр тырнай**

1. Бирелгән фразеологик берәмектәрҙең мәғәнәләрен аңлатығыҙ:

**Алты барып йәйәү ҡайтҡан- буш ҡайтҡан; борсаҡ сәсә- алдаша, шыттыра, тирмәне шәп тарта- күп һәм тиҙ итеп ашай, теш ҡайрау- асыу тота, ҡойороҡ болғау- ялағайлана, мамай заманында- бик күптән йәки хан заманында, дөйә ҡойроғо ергә еткәс-ҡыҙыл ҡар яуғас.**

1. Һүҙҙәрҙе ижектәргә бүлегеҙ, ижек төрҙәрен билдәләгеҙ:

***Бо- (асыҡ ижек) рон (ябыҡ ижек) -ғо(асыҡ ижек),а-(асыҡ ижек) рыҫ-(ябыҡ ижек) лан(ябыҡ ижек), ет(ябыҡ ижек) -меш(ябыҡ ижек), мө-(асыҡ ижек) хәб(ябыҡ ижек) -бәт(ябыҡ ижек), ҡур(ябыҡ ижек) -ҡаҡ, ал(ябыҡ ижек) -маш(ябыҡ ижек) -сы(асыҡ ижек).***

1. ***Ҡара диңгеҙ*** *һүҙенең яһалышын аңлатып яҙырға?*

***Ҡара диңгеҙ- лексик- синтаксик юл менән яһалған (лексемалашыу); төп компоненты исемдән тора- диңгеҙ.***

1. ***Юлдаш, ҡурайсы һүҙҙәренең ялғау төрөн билдәләгеҙ?***

***юл+даш, ҡурай+сы-һүҙ яһаусы ялғауҙар.***

1. *Александр Невскийҙар, Суворовтар, Салауаттар, Кутузовтар, Котовскийҙар, Чапаевтар атта йөрөгәндәр (Н. Нәжми )* Һөйләмдә бирелгән яңғыҙлыҡ исемдәрҙең күплек төрөн билдәләгеҙ?

***Яуап:*****Невскийҙар, Суворовтар, Салауаттар, Кутузовтар, Котовскийҙар, Чапаевтар- һан категорияһы аффикстары, коллектив күплек билдәһе яғынан айырылған төрлө шәхестәрҙең бер төркөмгә ойошоуын күрһәтә. Яңғыҙлыҡ фамилияларына күплек аффиксы ялғанғанда, һүҙ барған шәхес һәм уның әйләнә- тирәһендәгеләр бер бөтөн булып күҙ алдына баҫа.**

1. *Бик күп* ***илдәр*** *гиҙҙем,* ***һыуҙар*** *кистем. Фәриҙәгә яңы* ***күлдәк*** *алғандар*. Ҡалын хәреф менән бирелгән һүҙҙәр ниндәй килештә килгәндәр?

**илдәр, һыуҙар, күлдәк- билдәһеҙ төшөм килешендә.**

1. ***Тәүәккәл таш ярыр, булдыҡһыҙ баш ярыр.*** Һөйләмдең эйәһе ниндәй һүҙ төркөмөнән килгән?

**Тәүәккәл, булдыҡһыҙ- эйәләр, сифат һүҙ төркөмөнән килгәндәр.**

1. ***Фото, код, ток һүҙҙәрендәге О хәрефе ҡайһы килеш ялғауында һаҡланмай?***

**фотоның, кодтың, токтың- эйәлек килешендә о һаҡланмай, фотоны, кодты, токты-төшөм килешендә о һаҡланмай**

1. Алмаштарҙың төркөмсәһен билдәләгеҙ: *Ай уға һәр кис ошо һүҙҙе ҡабатлаған…*

**уға- төбәү килешендәге зат алмашы, һәр-билдәләү алмашы, ошо-күрһәтеү алмашы.**

1. Ҡылымдарҙың яһалышын билдәләгеҙ: *ауыҙ ит, күңел ас, ҡаршы ал, хәл йый.*

**ауыҙ ит- лексик- синтаксик юл менән яһалған; исемдәр нигеҙендә составында исемдәр булған һүҙбәйләнештәрҙән яһалған; күңел ас- лексик- синтаксик юл менән яһалған- хәл-торошто белдергән; ҡаршы ал-сифат нигеҙендә лексик- синтаксик юл менән яһалған; хәл йый-исем нигеҙендә хәл-торошто белдергән лексик- синтаксик юл менән яһалған.**

1. *Исемеңде ташҡа яҙма, ил йөрәгенә яҙ* (Мәҡәл). Бирелгән һөйләмдең әйтелеү маҡсаты буйынса төрөн билдәләгеҙ.

**Бойороҡ- өндәү һөйләм.**

1. Эйәлек затында килгән исемдәрҙе табығыҙ, ниндәй килештә тороуын һәм ниндәй һөйләм киҫәге булып килеүен билдәләгеҙ.

**Башҡортостаным- төп килештә, һөйләмдә эйә булып килгән; Бүздәгем- төп килештә, һөйләмдә эйә булып килгән; минең-эйәлек килештә, һөйләмдә аныҡлаусыбулып килгән; әсәйем - төп килештә, һөйләмдә эйә булып килгән; Тыуған илкәйемдең- эйәлек килешендә, аныҡлаусы; Һағыштарымдан- сығанаҡ килештә, тултырыусы; йөрәккәйемә- төбәү килештә, һөйләмдә тултырыусы; яҡтарым- төп килештә, һөйләмдә эйә булып килгән; Урал бөркөтө- төп килештә, һөйләмдә тултырыусы булып килгән; һеҙҙең- эйәлек килештә, аныҡлаусы һ.б.**

1. Бирелгән омонимдарҙың төрөн билдәләгеҙ: *өй (йорт) – өй (бойороҡ һөйкәлешендә ҡылым формаһы )*

**өй (йорт)- лексик- грамматик омонимдар (омоформалар); өй- ҡылымдың башланғыс формаһы.**

1. Антоним, синоним, омоним һүҙлектәре ниндәй төркөмгә ҡарай?

**Антоним, синоним, омоним һүҙлектәре семонимик һүҙлектәргә ҡарай.**